אלעד קידן

אלעד קידן (נולד ב-1979) הוא במאי קולנוע ותסריטאי ישראלי, זוכה "פרס אופיר" על תסריט הסרט שלו "היורד למעלה".

==ביוגרפיה==
קידן נולד וגדל בשכונת רמות רמז שבחיפה. למד בבית הספר התיכון עירוני ה'. שירת בצה"ל בחיל התותחנים.

בשנת 2002 החל את לימודיו בבית הספר סם שפיגל לקולנוע ולטלוויזיה. עם תום לימודיו כתב וביים את הסרט הקצר 'המנון' (36 דקות). הסרט הוא אפוס מינימליסטי המתאר את מסעו הסיזיפי של רווק מזדקן ברחוב יהודה הנשיא בירושלים, היוצא מביתו במטרה לקנות חלב לערב שבת - אולם תוכניותיו סוטות מן המסלול. הסרט שואב השראה מהקולנוע האמנותי האיראני ומכיל מחווה לסרט 'בירושלים' של דוד פרלוב. 

בשנת 2008 זכה 'המנון' בפרס הראשון במסגרת סרטי הסטודנטים של פסטיבל קאן. הסרט המשיך וזכה בפרסים ראשונים בשבעה פסטיבלים נוספים, בהם פרס של האיגוד העולמי של בתי הספר לקולנוע, ופרס בתחרות סרטי הסטודנטים של תל אביב. הסרט השתתף ביותר מארבעים פסטיבלים ברחבי
העולם. 'המנון' נבחר במקום הראשון במשאל '20 הסרטים המובילים' של בית הספר סם שפיגל לכבוד 20 שנים לייסוד בית הספר. הסרט נרכש והוקרן ברשת ARTE הצרפתית וברשת ARD הגרמנית.

בעקבות 'המנון' הוזמן קידן לא אחת לשפוט בתחרויות סרטים קצרים, כגון פסטיבל NEXT, בוקרשט, Timishort, טימישוארה, רומניה; וכן בפסטיבל Zubroffka, שבביאליסטוק, פולין.

בשנים 2009–2010 עבד כתסריטאי בסדרת הסאטירה 'רבע שעה' בערוץ הראשון.

בשנת 2012 ביים קידן את הסרט הקצר 'והוא הולך'. הסרט, המתאר מצב דרמטי על חוף ים במהלך חופשה ביוון, השתתף בתחרות הסרטים הקצרים של פסטיבל לוקרנו, וזכה בפרסים נוספים.

בשנת 2011 התקבל קידן לתוכנית ה"אטלייה" היוקרתית של פסטיבל קאן כדי לגייס תמיכה לסרט עלילה באורך מלא.

בשנת 2018 סרטו הקצר "משאלה וחצי" השתתף בתחרות הסרט העצמאי הקצר בפסטיבל הסרטים הבינלאומי בחיפה. הסרט אשר אורכו 8 דקות בהשתתפות סלים דאו ותומר בן חורין זכה לתשבחות.

בשנת 2019 When He Was Good אופרה דוברת אנגלית שכתב עלתה במסגרת סדנת ז'מבוקי למוזיקה אמנותית. 

קידן לימד קולנוע ב'תיכון חדש' הרצליה וכמו כן יצר סרטים בעמותות לקידום נוער.

=== היורד למעלה (2015) ===
בשנת 2015 השלים קידן את סרטו העלילתי הראשון, 'היורד למעלה'. הסרט הוקרן במסגרת הבחירה הרשמית של פסטיבל קאן, לצד סרטיהם של וודי אלן ונטלי פורטמן. הסרט הוא מעין קומדיה אפית, המתארת את מסעם של שני גברים במעלה ובמורד הצלע ההיסטורית של הר הכרמל, מנמל חיפה דרך ואדי סאליב והדר הכרמל ועד מגדלי פנורמה וגן האם.

הסרט זכה לביקורות חיוביות מה"גארדיאן", מה"סקרין-דיילי" וממגזינים אחרים.

בספטמבר 2015, היה הסרט מועמד לארבעה פרסי אופיר (בקטגוריות הסרט הטוב ביותר, התסריט, העריכה והפסקול), מתוכם זכה בשלושה: פרס התסריט, העריכה, והפסקול הטובים ביותר.

הסרט זכה בפרס הסרט הטוב ביותר בפסטיבל הסרטים הבינלאומי חיפה שהתקיים בספטמבר 2015. ראש חבר השופטים, הבמאי האיראני מוחסן מחמלבף, הקריא את נימוקי השופטים לבחירה בסרט, וציין כי הפרס מוענק בעבור 'מבט מקורי וצלול על האבסורדיות של הקיום.'

== פילמוגרפיה ==
{| class="wikitable"
! שם הסרט
! משך הסרט
! פרסים
|-
|המנון (2008)
| 36 דקות, עלילתי, פילם 16 מ"מ
| פרס ראשון, סינפונדסיון, פסטיבל קאן 2008פרס ראשון, VGIK מוסקבה 2008
פרס ראשון, פסטיבל NEXT, בוקרשט, רומניה 2009
פרס ראשון, Mediaschool, לודז', פולין 2008.
פרס ראשון, תחרות ישראלית, הפסטיבל הבינלאומי לסרטי סטודנטים 2008
פרס ראשון,CILECT, האיגוד העולמי של בתי הספר לקולנוע 2009
פרס ראשון, FIDEC, בלגיה 2009
פרס שני, פסטיבל הסרטים הבינלאומי סן סבסטיאן 2008
ציון לשבח, מסגרת הדרמה, פסטיבל ירושלים 2008
|-
|והוא הולך (2012)
|10 דקות, עלילתי
|פסטיבל לוקרנו 2012, תחרות הסרטים הקצרים
פרס צוות הפסטיבל, [https://web.archive.org/web/20160303192827/http://inconnufestival.fr/gagnants-2014-fr L'inconnu], צרפת 2012
|-
|היורד למעלה (2015)
|105 דקות, עלילתי
|הבחירה הרשמית, פסטיבל קאן 2015
פרס התסריט, העריכה והפסקול הטובים ביותר בתחרות פרסי אופיר 2015

פרס הסרט הטוב ביותר, פסטיבל חיפה 2015
|}

== קישורים חיצוניים ==

* [http://www.edb.co.il/name/n0001483/ אלעד קידן], במאגר הידע העברי לקולנוע ישראלי ועולמי "אידיבי"
* [http://www.jsfs.co.il/graduates/graduate.aspx?gId=22 אלעד קידן], באתר בית הספר סם שפיגל לקולנוע ולטלוויזיה
* 
* 
* 
* 
* 
* יגאל בורשטיין, [http://www.cinema.co.il/download/files/ktav-et-163-cs5.pdf טעויות ושקרים], מאמר במגזין הסינמטק (ת"א, אפריל-מאי 2010), עמ' 29–30
* 'רבע שעה', שיחת טלפון מאמא, הערוץ הראשון, 2009
* [http://www.jsfs.co.il/videos/video.aspx?vId=47 המנון], באתר בית הספר סם שפיגל
<div style="direction: ltr;">
* A.J.Goldmann, [http://forward.com/culture/film-tv/308479/in-search-of-the-jewish-films-at-cannes/ 'A Jewish 'Ulysses' at the Cannes Film Festival'], The Forward, 19 May 2015
* Andrew Pulver, '[http://www.theguardian.com/film/2015/may/15/cannes-2015-afterthought-review-israeli-film-haifa-elad-keidan Israeli Film Takes the Stairway to joycean Epiphanies]', The Guradian,15 May 2015
</div>
* גידי אורשר, [https://web.archive.org/web/20151226163755/http://sulamorshercom.ipage.com/?p=657 "היורד למעלה" - סרט בעליה], אתר "[https://web.archive.org/web/20151226115246/http://sulamorshercom.ipage.com/ סולם אורשר]", 11 בדצמבר 2015
* 

== הערות שוליים ==

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:בוגרי תיכון עירוני ה' (חיפה)
קטגוריה:בוגרי בית הספר סם שפיגל לקולנוע ולטלוויזיה
קטגוריה:זוכי פרס אופיר: תסריטאים
קטגוריה:ישראלים שנולדו ב-1979